Likumprojekts

**Grozījumi likumā "Par piesārņojumu"**

Izdarīt likumā "Par piesārņojumu" (Latvijas Vēstnesis, 2001, 51.nr.; 2002, 104.nr.; 2004, 2.nr.; 2005, 25.nr.; 2007, 160., 179.nr.; 2009, 82., 205.nr.; 2010, 104., 206.nr.; 2011, 120.nr.) šādus grozījumus:

1. Aizstāt visā likumā vārdus "laikrakstā "Latvijas Vēstnesis"" ar vārdiem "oficiālajā izdevumā "Latvijas Vēstnesis"".

2. 1.pantā:

izteikt 1.punktu šādā redakcijā:

"1) **būtiska izmaiņa** –iekārtas īpašību vai darbības veida izmaiņa vai paplašināšana, kas var būtiski nelabvēlīgi ietekmēt cilvēku veselību vai vidi;";

papildināt pantu ar 1.1 punktu šādā redakcijā:

"11) **atļauja** –kompetentās iestādes izdotsadministratīvs akts, kas atļauj veikt piesārņojošu darbību ar nosacījumu, ka iekārta vai tās daļa funkcionē atbilstoši šajā administratīvajā aktā un vides aizsardzības jomu regulējošajos normatīvajos aktos noteiktajām prasībām;";

izteikt 3.punktu šādā redakcijā:

"3) **emisija** – tieša vai netieša vielu, vibrācijas, siltuma, nejonizējoša starojuma un trokšņa izplūde no stacionāra vai difūza avota gaisā, ūdenī vai zemē;";

izteikt 7.punktu šādā redakcijā:

"7) **piesārņojums** – cilvēka darbības izraisīta vielu, vibrācijas, siltuma vai trokšņa tieša vai netieša novadīšana gaisā, ūdenī vai zemē, kam var būt kaitīga ietekme uz cilvēka veselību vai vides kvalitāti un kas var radīt kaitējumu īpašumam vai ietekmēt dabas resursu izmantošanu un citus likumīgus vides izmantošanas veidus;";

papildināt pantu ar 17., 18., 19., 20., 21. un 22.punktu šādā redakcijā:

"17) **iekārta** – stacionāra tehniska vienība, kurā tiek veikta viena vai vairākas A, B vai C kategorijas piesārņojošas darbības, kā arī citas ar iekārtas pamatdarbību tehniski tieši vai pakārtoti saistītas darbības, kurām ir ietekme uz emisijām vai piesārņojumu un kuras veic tajā pašā teritorijā;

18) **jauns tehnisks paņēmiens** –šā likuma izpratnē šā likuma 1.pielikumā noteiktajām darbībām paredzēts tehnisks paņēmiens, kas, ieviests ražošanā, var nodrošināt augstāku vispārējo vides aizsardzības līmeni vai vismaz tādu pašu vides aizsardzības līmeni un lielākus izmaksu ietaupījumus nekā pašreizējie labākie pieejamie tehniskie paņēmieni;

19)**secinājumi par labākajiem pieejamiem tehniskajiem paņēmieniem** – rūpnieciskai nozarei vai darbībai noteikto labāko pieejamo tehnisko paņēmienu apraksts, kā arī ar labākajiem pieejamiem tehniskajiem paņēmieniem saistītās emisiju robežvērtības, izejvielu patēriņa līmeņi, darbības uzraudzība un, ja uz darbību attiecināms, – vietas sanācijas pasākumi;

20) **vides inspekcija** – rīcības veidu kopums, ko veic kompetentā iestāde vai persona, ja kompetentā iestāde tai devusi šādu uzdevumu, tai skaitā iekārtu pārbaude, emisiju pārraudzība un iekšējo ziņojumu un pārbaudes dokumentu kontrole, pašuzraudzības pārbaude, izmantoto tehnisko paņēmienu un iekārtas vides pārraudzības atbilstības pārbaude, lai uzlabotu iekārtu atbilstību atļauju nosacījumiem un, ja nepieciešams, pārraudzītu to ietekmi uz vidi, kā arī nodrošinātu iekārtas darbības atbilstību normatīvajiem aktiem par vides aizsardzību;

21) **vispārīgie saistošie noteikumi** – īpašas prasības noteiktai rūpniecības nozarei, kas ietver emisiju robežvērtības vai citus nosacījumus, kuri paredzēti tiešai izmantošanai atļaujas nosacījumu izvirzīšanai. Vispārīgos saistošos noteikumus izdod Ministru kabinets;

22) **augsne** – šā likuma izpratnē zemes garozas virsējais slānis, kas atrodas starp pamatiezi un zemes virsmu un ir veidots no minerāldaļiņām, organiskām vielām, ūdens, gaisa un dzīviem organismiem."

3. Izteikt 6.panta ceturto daļu šādā redakcijā:

"(4) Ja ir pārkāpti atļaujas nosacījumi vai apdraudēta šo nosacījumu turpmākā ievērošana, operators par to nekavējoties paziņo attiecīgajai Valsts vides dienesta reģionālajai vides pārvaldei (turpmāk – reģionālā vides pārvalde) un rīkojas tā, lai nodrošinātu, ka iekārtas normāla darbība tiek atjaunota visātrākajā laikā. Ja reģionālā vides pārvalde uzskata, ka operatora veiktie pasākumi nenodrošina iekārtas darbības atjaunošanu atbilstoši atļaujas nosacījumiem, tā izvirza tādusnosacījumus, kas nodrošinās iekārtas darbību atbilstoši atļaujas nosacījumiem un normatīvo aktu prasībām."

4.  11.pantā:

izteikt otrās daļas 1.punktu šādā redakcijā:

"1) noteikumus par stacionāru piesārņojuma avotu emisijas limita projektu izstrādi;";

papildināt otro daļu ar 19. un 20.punktu šādā redakcijā:

"19) kārtību, kādā novēršama, ierobežojama un kontrolējama gaisu piesārņojošo vielu emisija no sadedzināšanas iekārtām;

20) kārtību, kādā ierobežojama gaistošo organisko savienojumu emisija no iekārtām, kurās izmanto organiskos šķīdinātājus.";

papildināt pantu ar sesto daļu šādā redakcijā:

"(6) Ministru kabinets nosaka prasības šā likuma 1.pielikumā norādītajām darbībām (iekārtām)."

5. Izteikt 19.panta trešo daļu šādā redakcijā:

"(3) Lai uzsāktu vai turpinātu A vai B kategorijas darbību, kā arī būtisku izmaiņu gadījumā operators saņem atļauju veikt piesārņojošu darbību."

6. Izteikt 20.panta ceturto daļu šādā redakcijā:

"(4) A kategorijas atļauju nosacījumi iekārtām, kas tiek izmantotas jaunu tehnisko paņēmienu pētīšanai, izstrādei vai pārbaudei, noteikti šā likuma 31.panta septītajā daļā."

7.  21.pantā:

papildināt pirmo daļu pēc vārda "Labākie" ar vārdu "pieejamie";

izteikt trešo daļu šādā redakcijā:

"(3) Tehniskie paņēmieni ir pieejami, ja tie ir ekonomiski un tehniski pamatoti un neatkarīgi no tā, vai tie iepriekš lietoti vai ieviesti ražošanā Latvijā, tos ir iespējams ieviest noteiktā rūpniecības nozarē, ņemot vērā attiecīgās izmaksas un priekšrocības.";

papildināt ceturto daļu pēc vārdiem "vides aizsardzības līmeni" ar vārdu "kopumā";

izteikt piektās daļas 13.punktu šādā redakcijā:

"13) pamatojas uz Eiropas Komisijas secinājumiem par labākajiem pieejamiem tehniskajiem paņēmieniem. Veicot darbības, kurām uz atļaujas izsniegšanas vai atļaujas pārskatīšanas brīdi nav piemērojamu secinājumu par labākajiem pieejamiem tehniskajiem paņēmieniem, izmanto informāciju, kuru par labākajiem pieejamiem tehniskajiem paņēmieniem publicējusi Eiropas Komisija vai starptautiskas organizācijas;";

papildināt piekto daļu ar 14.punktu šādā redakcijā:

"14) nodrošina, ka iekārtas radīto emisiju robežvērtības nepārsniedz atbilstoši labākajiem pieejamiem tehniskajiem paņēmieniem noteiktās emisiju robežvērtības."

8. Papildināt 24.2 panta pirmo daļu ar otro teikumu šādā redakcijā:

"To noteikumu prasības, kas attiecināmas uz šā likuma 1.pielikuma darbībām, tiek pārskatītas un atjaunotas, ņemot vērā Eiropas Komisijas secinājumus par labākajiem pieejamiem tehniskajiem paņēmieniem."

9.  28.pantā:

papildināt otrās daļas 3.punktu pēc vārdiem "kuri rada" ar vārdu "troksni";

izteikt 2.1 daļu šādā redakcijā:

"(21) Iesniegumam pievieno:

1) šā panta otrajā daļā minētās informācijas kopsavilkumu, kurā nelieto specifiskus tehniskos aprakstus un terminus, lai tas būtu viegli saprotams sabiedrībai;

2) pamatziņojumu par augsnes un pazemes ūdeņu kvalitāti iekārtas darbības vietā (turpmāk – pamatziņojums), ja šāds pamatziņojums nepieciešams A kategorijas darbību veikšanai saskaņā ar šā likuma 29.panta sesto daļu."

10. Papildināt 29.pantu ar sesto un septīto daļu šādā redakcijā:

"(6) Ja A kategorijas darbība ietver tādu bīstamo ķīmisko vielu lietošanu, ražošanu vai emisiju, kas var radīt augsnes un pazemes ūdeņu piesārņojumu iekārtas teritorijā, operators izstrādā pamatziņojumu un kopā ar iesniegumu A kategorijas piesārņojošas darbības atļaujas saņemšanai iesniedz to reģionālajā vides pārvaldē. Pamatziņojumu, kas nepieciešams esošo piesārņojošo darbību veikšanai, vides pārvaldē iesniedz, pirms piesārņojošas darbības atļauja pirmo reizi tiek pārskatīta saskaņā ar šā likuma 32.panta 3.2 daļu. Reģionālā vides pārvalde pamatziņojumā ietverto informāciju par augsnes un pazemes ūdeņu piesārņojumu iekārtas teritorijā izmanto, izvirzot atļaujas nosacījumus iekārtas darbībai, vai, ja iekārtas darbība tiek pārtraukta, – vietas sakārtošanai atbilstošā stāvoklī saskaņā ar šā likuma 30.pantu. Ministru kabinets nosaka kārtību, kādā izstrādā pamatziņojumu un tā saturu.Pamatziņojuma izstrāde nav nepieciešama A kategorijas darbībām, kurām augsnes un pazemes ūdeņu kvalitātes izvērtējums veikts ietekmes uz vidi novērtējuma laikā, ja iesniegums par atļaujas saņemšanu to veikšanai iesniegts ne vēlāk kā trīs gadus pēc atzinuma saņemšanas par ietekmes uz vidi novērtējumu.

(7) Ja pamatziņojumā minētā informācija par augsnes un pazemes ūdeņu stāvokli norāda uz piesārņojuma līmeni, kas rada risku videi vai cilvēka veselībai, reģionālā vides pārvalde, pārskatot A kategorijas darbības atļauju, izvirza operatoram nosacījumus tādu pasākumu veikšanai, lai nodrošinātu iekārtas teritorijas sakārtošanu atbilstošā stāvoklī. Reģionālā vides pārvalde nosacījumus pamato ar normatīvo aktu prasībām par augsnes un grunts kvalitātes normatīviem, kā arī par pazemes ūdeņu kvalitāti."

11. Papildināt 30.pantu ar piekto, sesto un septīto daļu šādā redakcijā:

"(5) Akategorijas darbībaspārtraukšanas gadījumā operators nodrošina augsnes un pazemes ūdeņu stāvokļa novērtējumu attiecībā uz tām bīstamajām ķīmiskajām vielām, kādas izmantotas ražošanā, ražotas iekārtā vai novadītas vidē. Iesniedzot reģionālajai vides pārvaldei iesniegumu par iekārtas darbības pārtraukšanu, operators iesniegumam pievieno augsnes un pazemes ūdeņu piesārņojuma novērtējumu salīdzinājumā ar pamatziņojumā norādīto informāciju.

(6) Ja salīdzinājumā ar pamatziņojumā norādīto informāciju augsnes un pazemes ūdeņu novērtējumā norādītais augsnes un pazemes ūdeņu piesārņojums ir būtisks, kā arī rada apdraudējumu videi un cilvēku veselībai, reģionālā vides pārvalde izvirza operatoram nosacījumus tādu pasākumu veikšanai, lai atjaunotu sākotnējo augsnes un pazemes ūdeņu stāvokli. Reģionālā vides pārvalde nosacījumus pamato ar normatīvo aktu prasībām par augsnes un grunts kvalitātes normatīviem, kā arī par pazemes ūdeņu kvalitāti.

(7) Ja atļaujas nosacījumi neparedzēja prasību izstrādāt pamatziņojumu, iekārtas darbības pārtraukšanas gadījumā operatoram jāizvērtē iespējamais augsnes un pazemes ūdeņu piesārņojums un, ja nepieciešams, jāveic pasākumi, lai objekts neradītu augsnes un pazemes ūdeņu piesārņojuma draudus."

12. Izteikt 31.pantu šādā redakcijā:

"**31.pants. A un B kategorijas atļauju nosacījumi**

(1) Atļaujā ietver nosacījumus, kuru ievērošana nepieciešama, lai nodrošinātu cilvēku veselības aizsardzību un sasniegtu augstu vides aizsardzības līmeni kopumā – gaisa, virszemes ūdeņu, pazemes ūdeņu, augsnes un zemes dzīļu aizsardzību, kā arī nosaka:

1) emisijas limitus piesārņojošām vielām, kuras varētu tikt emitētas no iekārtas, ievērojot attiecīgās vielas raksturu un iespējamo piesārņojuma pārnesi no vienas vides citā (ūdens, gaiss, augsne), kā arī citu veidu emisijas limitus;

2) prasības, kas nodrošina augsnes un pazemes ūdeņu aizsardzību pret piesārņojumu, monitoringa nosacījumus iekārtā radītajām emisijām, kā arī monitoringa mērījumu metodoloģiju, periodiskumu un izvērtējumu, lai pierādītu A kategorijas iekārtas darbības atbilstību labākajiem pieejamiem tehniskajiem paņēmieniem;

3) prasību operatoram sniegt pārskatu par atļaujā ietverto nosacījumu izpildi, tai skaitā ikgadēju pārskatu par A kategorijas atļaujas nosacījumu izpildi;

4) prasības, kas jāievēro operatoram, lai nodrošinātu cilvēku veselības un vides aizsardzību, kā arī atkritumu apsaimniekošanu, izmantojot dabas resursus un enerģiju, kā arī lietojot ķīmiskās vielas un ķīmiskos produktus. Lai novērstu augsnes un gruntsūdeņu piesārņojumu, iekārtām, kuru darbība saistīta ar bīstamo ķīmisko vielu lietošanu, ražošanu vai emisiju, atļaujas nosacījumos nosaka prasības iekārtu darbības drošības kontrolei, tai skaitā monitoringa nosacījumus atbilstoši šā likuma 45.pantam to ķīmisko vielu kontrolei, kas iekārtā tiek lietotas, ražotas vai izmantotas;

5) pasākumus, kas saistīti ar iekārtai netipiskiem darbības apstākļiem, arī ar iekārtas darbības uzsākšanu (piemēram, iekārtas vai tās daļas darbības ieregulēšana vai testēšana pirms nodošanas ekspluatācijā vai pēc rekonstrukcijas saskaņā ar iekārtas tehnisko dokumentāciju), iespējamām noplūdēm, nepareizu darbību, pēkšņu apstāšanos un darbības pārtraukšanu;

6) vides kvalitātes mērķus konkrētajai teritorijai vai saskaņā ar upju baseinu apgabalu apsaimniekošanas plānu veicamos pasākumus un to īstenošanas termiņus;

7) citus pasākumus, kas veicami, lai nodrošinātu šā likuma II nodaļā minēto prasību izpildi;

8) prasības attiecībā uz iekārtas energoefektivitāti, kuras operators šā likuma 2.pielikumā minētajām iekārtām drīkst nepiemērot gadījumos, kad citādi nav iespējams ievērot siltumnīcefekta gāzu emisijas atļaujas nosacījumus.

(2) A kategorijas atļaujas nosacījumus, tai skaitā emisiju robežvērtības vai raksturlielumus, pamato ar labāko pieejamo tehnisko paņēmienu lietošanu. Nosakot atļaujas nosacījumus:

1) izmanto secinājumus par labākajiem pieejamiem tehniskajiem paņēmieniem šā likuma 1.pielikumā ietvertajām darbībām (iekārtām), nenosakot konkrētu izmantojamās tehnoloģijas veidu;

2) ņem vērā attiecīgās iekārtas tehniskos raksturlielumus, tās ģeogrāfisko izvietojumu un vides apstākļus.

(3) A kategorijas atļaujās piesārņojošo vielu emisiju robežvērtības nosaka tā, ka iekārtas normāla darba režīmā tās nepārsniedz secinājumos par labākajiem pieejamiem tehniskajiem paņēmieniem noteiktās emisiju robežvērtības, kas noteiktas, ņemot vērā šādus apsvērumus:

1) emisiju robežvērtības attiecas uz tiem pašiem vai īsākiem laika periodiem un tiem pašiem darbības nosacījumiem, no kuriem atvasinātas labāko pieejamo tehnisko paņēmienu emisiju robežvērtības;

2) emisiju robežvērtības neattiecas uz šās daļas 1.punktā norādītajiem apstākļiem, bet operators ar ikgadēja emisiju monitoringa rezultātiem reģionālajai vides pārvaldei pierāda, ka iekārtas normāla darba režīmā emisijas nepārsniedz secinājumos par labākajiem pieejamiem tehniskajiem paņēmieniem noteiktās emisiju robežvērtības.

(4) Ja reģionālā vides pārvalde A kategorijas atļaujā ietver nosacījumus iekārtas darbībai, pamatojoties uz labākajiem pieejamiem tehniskajiem paņēmieniem, kas nav ietverti secinājumos par labākajiem pieejamiem tehniskajiem paņēmieniem, tā nodrošina, ka tehnisko paņēmienu noteikšanā izmantoti šā likuma 21.panta piektajā daļā minētie principi, kā arī iekārtas radīto emisiju atbilstību robežvērtībām un mērķlielumiem. Šis nosacījums reģionālajai vides pārvaldei jāievēro arī tādā gadījumā, ja uz iekārtā veiktu darbību vai ražošanas procesu neattiecas secinājumi par labākajiem pieejamiem tehniskajiem paņēmieniem vai minētie secinājumi neattiecas uz darbības vai procesa iespējamo ietekmi uz vidi. Šādā gadījumā reģionālā vides pārvalde, nosakot atļaujas nosacījumus, noskaidro operatora viedokli, pievieno to atļaujas pielikumā un publicē tīmekļa vietnē kā atļaujas pielikumu.

(5) Ja vides kvalitātes normatīvi paredz stingrākus nosacījumus, nekā tas izriet no prasības lietot labākos pieejamos tehniskos paņēmienus, A kategorijas atļaujā ietver tādus nosacījumus, lai sasniegtu attiecīgos vides kvalitātes normatīvus.

(6) Reģionālā vides pārvalde A kategorijas atļaujā nosaka atkāpes no secinājumos par labākajiem pieejamiem tehniskajiem paņēmieniem noteiktās emisiju robežvērtības, ja operators, pamatojoties uz vides kvalitātes normatīvu, iekārtas ģeogrāfiskā izvietojuma, kā arī iekārtas tehnisko raksturlielumu izpētes rezultātiem, pierāda, ka secinājumos par labākajiem pieejamiem tehniskajiem paņēmieniem noteikto emisijas robežvērtību piemērošana rada izmaksas, kuras ir nepamatoti augstas salīdzinājumā ar apdraudējumu videi. Šajā gadījumā atļauju papildina ar pielikumu, kurā ietver izvērtējumu un dokumentētu apliecinājumu atkāpes piemērošanai, nosakot emisiju robežvērtības. Atkāpes rezultātā piemērotās emisiju robežvērtības nedrīkst pārsniegt iekārtu radīto emisiju robežvērtības, kas noteiktas šā likuma 11.panta otrajā daļā vai 24.2 pantā minētajā kārtībā.

(7) Iekārtām, kas tiek izmantotas jaunu produktu vai ražošanas procesu pētīšanai, izstrādei vai pārbaudei, reģionālā vides pārvalde A kategorijas atļaujā nosaka pārejas periodu atkāpēm no emisiju robežvērtībām un labāko pieejamo tehnisko paņēmienu lietošanas, kā arī pasākumus, kas ierobežo piesārņojuma rašanos uz laiku, kas nepārsniedz deviņus mēnešus. Pēc noteiktā pārejas perioda operators nodrošina, ka to iekārtu darbība, kas tiek izmantotas jaunu produktu vai ražošanas procesu pētīšanai, izstrādei vai pārbaudei, atbilst secinājumos par labākajiem pieejamiem tehniskajiem paņēmieniem noteiktajām emisiju robežvērtībām, vai darbību pārtrauc.

(8) Reģionālā vides pārvalde A kategorijas atļaujas monitoringa nosacījumus pamato ar secinājumos par labākajiem pieejamiem tehniskajiem paņēmieniem minētajiem monitoringa nosacījumiem.

(9) B kategorijas atļaujas nosacījumus pamato ar attiecīgās piesārņojošās darbības raksturlielumiem, tās ģeogrāfisko izvietojumu un vides apstākļiem. Ja iekārtas radīto emisiju limitam nav piemērojamu emisijas robežvērtību,B kategorijas atļaujā ietver konkrētās iekārtas tehniskos raksturlielumus.

(10) Atļaujā ietver nosacījumus, kas paredz samazināt piesārņojuma pārnesi lielākos attālumos, kā arī pārrobežu pārnesi.

(11) Ja piesārņojoša darbība tiek veikta vai to paredzēts veikt piesārņotā vai potenciāli piesārņotā vietā, reģionālā vides pārvalde atļaujas nosacījumos ietver prasību operatoram veikt piesārņotās vai potenciāli piesārņotās vietas izpēti vai piesārņotās vietas sanāciju. Lēmumu par izpētes vai sanācijas ietveršanu atļaujas nosacījumos pieņem saskaņā ar šā likuma VII nodaļu."

13.  32.pantā:

izteikt trešās daļas 2.punktu šādā redakcijā:

"2) tiek izstrādāti jauni secinājumi par labākajiem pieejamiem tehniskajiem paņēmieniem šā likuma 1.pielikumā norādītajām darbībām (iekārtām);";

papildināt trešo daļu ar 3.1 punktu šādā redakcijā:

"31) lai nodrošinātu atļaujas izsniegšanu atbilstoši šā likuma 31.panta septītajā daļā minētajiem nosacījumiem;".

14.  32.2 pantā:

izteikt pirmo un 1.1 daļu šādā redakcijā:

"(1) Vides aizsardzības un reģionālās attīstības ministrija, izvērtējot arī sabiedrības viedokli un ņemot vērā Eiropas Komisijas apstiprināto iekārtu sarakstu, Ministru kabineta noteiktajā kārtībā pieņem lēmumu par emisijas kvotu piešķiršanu operatoram, kurš ir saņēmis siltumnīcefekta gāzu emisijas atļauju, un gaisa kuģa operatoram.

(11) Operatoram, kurš ir saņēmis siltumnīcefekta gāzu emisijas atļauju šā likuma 2.pielikumā minētajām piesārņojošām darbībām, un gaisa kuģa operatoram emisijas kvotas piešķir uz šādiem periodiem:

1) pirmais periods – no 2005.gada 1.janvāra līdz 2007.gada 31.decembrim;

2) otrais periods – no 2008.gada 1.janvāra līdz 2012.gada 31.decembrim;

3) trešais periods – no 2013.gada 1.janvāra līdz 2020.gada 31.decembrim;

4) turpmākie periodi – katri nākamie astoņi kalendāra gadi, sākot ar 2021.gada 1.janvāri.";

izslēgt ceturto, 4.1, 4.2 un 4.3 daļu.

15.  32.9 pantā:

izteikt otrās daļas ievaddaļu šādā redakcijā:

"(2) Iekārtas darbību aptur, ja nepieciešamā atļauja vai iesniegums par C kategorijas darbību ir saņemts, bet:";

papildināt pantu ar 5.1 daļu šādā redakcijā:

"(51) Ja atļaujas nosacījumu pārkāpšana rada tiešus draudus cilvēka veselībai vai var radīt neatgriezenisku kaitējumu videi, pārvalde aptur iekārtas vai tās daļas darbību līdz brīdim, kad saskaņā ar šā likuma 32.11pantu pieļaujama iekārtas darbības atjaunošana."

16. Papildināt 45.panta trešo daļu ar otro teikumu šādā redakcijā:

"Ja atļaujā nav noteikts citādi, A kategorijas darbības operators pazemes ūdeņu monitoringu veic vismaz reizi piecos gados un augsnes monitoringu – vismaz reizi 10 gados, ja vien šāds monitorings nav pamatots ar sistemātisku novērtējumu par piesārņojuma apdraudējumu."

17. Izteikt 48.panta 3.punktu šādā redakcijā:

"3) ievieto un atjauno savā tīmekļa vietnē informāciju par labākajiem pieejamiem tehniskajiem paņēmieniem attiecīgajā jomā, kā arī par to secinājumiem un informē par tiem reģionālās vides pārvaldes, kā arī konsultē šajā jautājumā operatorus;".

18.  49.pantā:

izteikt pirmās daļas ievaddaļu šādā redakcijā:

"(1) Šajā likumā noteikto prasību izpildei un kontrolei Valsts vides die­nests izstrādā un Valsts vides dienesta ģenerāldirektors apstiprina vides inspek­ciju plānu. Kontroles atbilstoši vides inspekciju plānam nodrošina vides valsts inspektori. Vides valsts inspektori pārbauda:";

papildināt pantu ar 1.1, 1.2 un 1.3 daļu šādā redakcijā:

"(11) Vides inspekciju plānu Valsts vides dienests publicē savā tīmekļa vietnē. Vides inspekciju plānu atjauno ne retāk kā reizi sešos gados.

(12) Vides inspekciju plānā ietver šādu informāciju:

1) vispārīgs būtisko vides jautājumu novērtējums;

2) plānā iekļautā ģeogrāfiskā teritorija;

3) plānā iekļautais iekārtu saraksts;

4) procedūras regulāru vides inspekciju programmas izstrādei, kas satur laikposmus starp divām iekārtas pārbaudēm atbilstoši iekārtas radītajam vides riskam – iekārtām ar augstu vides risku veicamas ikgadējas pārbaudes, iekārtām ar mazu vides risku pārbaudes veicamas ne retāk kā reizi trijos gados;

5) procedūras ārkārtas vides inspekcijām;

6) noteikumus sadarbībai ar citām kontrolējošām iestādēm.

(13) Valsts vides dienests četru mēnešu laikā pēc kontroles veikšanas ievieto savā tīmekļa vietnē ziņojumu par iekārtu kontroles rezultātiem."

19. Pārejas noteikumos:

izslēgt 32.punktu;

papildināt pārejas noteikumus ar 34., 35., 36. un 37.punktu šādā redakcijā:

"34. Grozījumi šā likuma 11.pantā par otrās daļas 1., 19. un 20.punkta izteikšanu jaunā redakcijā stājas spēkā 2013.gada 31.martā.

35. 2013.gada 7.janvārī stājas spēkā šā likuma grozījumi par:

1) 28.panta 2.1 daļas 2.punkta izteikšanu jaunā redakcijā;

2) 29.panta papildināšanu ar sesto un septīto daļu;

3) 30.panta papildināšanu ar piekto, sesto un septīto daļu;

4) 31.panta izteikšanu jaunā redakcijā;

5) 45.panta trešās daļas papildināšanu ar otro teikumu;

6) 1.pielikuma pirmās daļas 4.punkta un piektās daļas 1., 2. un 3.punkta izteikšanu jaunā redakcijā, piektās daļas papildināšanu ar 3.1, 4.1 un 6.punktu, sestās daļas 1.punkta papildināšanu ar "c" apakšpunktu, sestās daļas 4.punkta "b" apakšpunkta izteikšanu jaunā redakcijā un sestās daļas papildināšanu ar 10. un 11.punktu.

36. Grozījumi šā likuma 32.2 pantā par pirmās daļas izteikšanu jaunā redakcijā un ceturtās, 4.1 un 4.2 daļas izslēgšanu stājas spēkā 2013.gada 1.janvārī.

37. Šā likuma pārejas noteikumu 35.punktā minētās normas piemēro saskaņā ar šā likuma 3.pielikumu. Šā likuma 3.pielikums stājas spēkā 2013.gada 7.janvārī."

20. Papildināt informatīvo atsauci uz Eiropas Savienības direktīvām ar 15. un 16.punktu šādā redakcijā:

"15) Eiropas Parlamenta un Padomes 2008.gada 19.novembra direktīvas 2008/98/EK par atkritumiem un dažu direktīvu atcelšanu (dokuments attiecas uz EEZ);

16) Eiropas Parlamenta un Padomes 2010.gada 24.novembra direktīvas 2010/75/EK par rūpnieciskām emisijām (piesārņojuma integrēta novēršana un kontrole) (pārstrādāta versija)."

21.  1.pielikumā:

izteikt pirmās daļas 4.punktu šādā redakcijā:

"4) kurināmā gazifikācijas un sašķidrināšanas iekārtas, kurās izmanto:

a) akmeņogles,

b) citus kurināmā veidus, ja iekārtas kopējā nominālā ievadītā siltumjauda ir 20 MW un vairāk.";

izteikt ceturtās daļas ievaddaļu šādā redakcijā:

"(4) Ķīmiskajā rūpniecībā1:";

aizstāt ceturtās daļas 1.punktā vārdu "pamatvielu" ar vārdu "vielu";

izteikt piektās daļas 1., 2. un 3.punktu šādā redakcijā:

"1) tādas iekārtas bīstamo atkritumu apglabāšanai vai reģenerācijai, kuru jauda pārsniedz 10 tonnas dienā un kurās veic vienu vai vairākas šādas darbības:

a) bioloģiskā apstrāde,

b) fizikāli ķīmiskā apstrāde,

c) sajaukšana vai maisīšana pirms nodošanas citu šīs daļas 1. un 2.punktā minēto darbību veikšanai,

d) pārpakošana pirms nodošanas citu šīs daļas 1. un 2.punktā minēto darbību veikšanai,

e) šķīdinātāju pārstrāde un (vai) reģenerācija,

f) neorganisko materiālu, izņemot metālus un metālu savienojumus, pārstrāde un (vai) reģenerācija,

g) skābju vai bāzu reģenerācija,

h) piesārņojuma attīrīšanai izmantojamo komponentu reģenerācija,

i) katalizatoru sastāvdaļu reģenerācija,

j) naftas produktu atkārtota pārstrāde vai citi atkārtotas izmantošanas veidi,

k) ievietošana virszemes ūdenskrātuvēs;

2) iekārtas atkritumu sadedzināšanai vai reģenerācijai, kā arī atkritumu līdzsadedzināšanas iekārtas ar šādu jaudu:

a) nebīstamiem atkritumiem – ar jaudu virs 3 tonnām stundā,

b) bīstamiem atkritumiem – ar jaudu virs 10 tonnām dienā;

3) iekārtas nebīstamo atkritumu apglabāšanai ar jaudu virs 50 tonnām dienā (izņemot darbības, uz kurām attiecas normatīvo aktu regulējums par piesārņojošo vielu emisiju ūdenī), kurās tiek izmantota viena vai vairākas šādas darbības:

a) bioloģiskā apstrāde,

b) fizikāli ķīmiskā apstrāde,

c) atkritumu sagatavošana sadedzināšanai vai līdzsadedzināšanai,

d) pelnu un izdedžu attīrīšana,

e) metāla atkritumu, tai skaitā elektrisko un elektronisko iekārtu atkritumu un nolietotu transportlīdzekļu un to detaļu, apstrāde smalcinātājos;";

papildināt piekto daļu ar 3.1punktu šādā redakcijā:

"31) iekārtas nebīstamu atkritumu reģenerācijai, kā arī iekārtas nebīstamu atkritumu reģenerācijai un apglabāšanai ar jaudu virs 75 tonnām dienā (izņemot darbības, kas ietvertas normatīvo aktu regulējumā par piesārņojošo vielu emisiju ūdenī), kurās tiek izmantota viena vai vairākas šādas darbības2:

a) bioloģiskā attīrīšana,

b) atkritumu sagatavošana sadedzināšanai vai līdzsadedzināšanai,

c) pelnu un izdedžu attīrīšana,

d) metāla atkritumu, tai skaitā elektrisko un elektronisko iekārtu atkritumu un nolietotu transportlīdzekļu un to detaļu, apstrāde smalcinātājos;";

papildināt piekto daļu ar 4.1punktu šādā redakcijā:

"41)bīstamo atkritumu pagaidu uzglabāšanas laukumi, kas neatbilst šīs daļas 4.punktā minētajiem nosacījumiem un kuros uzglabā bīstamos atkritumus ar kopējo daudzumu virs 50 tonnām, pirms ar bīstamajiem atkritumiem tiek veiktas darbības, kas minētas šīs daļas 1., 2., 4. un 6.punktā. Bīstamo atkritumu pagaidu uzglabāšana to rašanās vietā (pirms to savākšanas) neietilpst šajā darbībā;";

papildināt piekto daļu ar 6.punktu šādā redakcijā:

"6) bīstamo atkritumu pazemes glabātavas ar kopējo ietilpību virs 50 tonnām.";

papildināt sestās daļas 1.punktu ar "c" apakšpunktu šādā redakcijā:

"c) orientētu koka skaidu plātņu paneļu, skaidu plātņu paneļu vai šķiedru plātņu paneļu ražošanai (atsevišķu paneļu veidi vai dažādi paneļu veidi kopā), kuru ražošanas jauda pārsniedz 600 m3 dienā;";

izteikt sestās daļas 4.punkta "b" apakšpunktu šādā redakcijā:

"b) pārtikas produktu vai barības ražotnes, kurās apstrādā vai pārstrādā (izņemot iepakošanu):

i) dzīvnieku izcelsmes izejvielas (izņemot pienu) un kuru gatavo izstrādājumu ražošanas jauda ir lielāka par 75 tonnām dienā,

ii) augu izcelsmes izejvielas un kuru gatavo izstrādājumu ražošanas jauda ir lielāka par 300 tonnām dienā vai lielāka par 600 tonnām dienā, ja iekārta darbojas periodā, kas nav ilgāks par 90 secīgām dienām gadā,

iii) augu un dzīvnieku izcelsmes izejvielas gan jauktos, gan atsevišķos izstrādājumos (gatavā izstrādājuma masā neiekļauj iepakojumu. Šie noteikumi neattiecas uz ražošanu, kurā vienīgā izmantotā izejviela ir piens), ja gatavo izstrādājumu ražošanas jauda ir lielāka par 75 tonnām dienā un dzīvnieku izcelsmes masas daļa (procentos no gatavā izstrādājuma masas) ir vienāda ar vai lielāka par 10. Visos citos gadījumos robežvērtību, ņemot vērā dzīvnieku izcelsmes izejvielas (masas procentos) gatavajā izstrādājumā, aprēķina, izmantojot šādu formulu:

300 – (22,5 × A), kur

A – dzīvnieku izcelsmes materiāls procentos no gatavā izstrādājuma masas vai atbilstoši grafiskajam attēlam



Att. Ražošanas jaudas robežvērtības atbilstība dzīvnieku izcelsmes materiālam gatavā izstrādājumā";

aizstāt sestās daļas 6.punktā vārdus "var audzēt" ar vārdiem "ir vietu skaits";

svītrot sestās daļas 8.punktā tekstu "\* Jēdziens "ražošana" attiecībā uz šajā sadaļā minētajām darbībām nozīmē rūpnieciska apjoma ražošanu, kuras procesā tiek veikta šīs sadaļas 1., 2., 3., 5. un 6.punktā minēto vielu vai vielu grupu ķīmiska pārstrāde;";

papildināt sesto daļu ar 10. un 11.punktu šādā redakcijā:

"10) iekārtas koksnes un koksnes izstrādājumu konservācijai, izņemot apstrādi pret zilējuma sēnītēm, izmantojot ķīmiskas vielas, kuru ražošanas jauda pārsniedz 75 m3 dienā;

11) iekārtas neatkarīgai notekūdeņu attīrīšanai, kas nodrošina šajā pielikumā minēto piesārņojošo darbību radīto notekūdeņu attīrīšanu, ja uz notekūdeņu attīrīšanas iekārtām neattiecas normatīvo aktu regulējums par piesārņojošo vielu emisiju ūdenī.";

papildināt pielikumu ar piezīmēm šādā redakcijā:

"Piezīmes.

1 Jēdziens "ražošana" attiecībā uz šajā daļā minētajām darbībām nozīmē rūpnieciska apjoma ražošanu, kuras procesā tiek veikta šīs daļas 1., 2., 3., 5. un 6.punktā minēto vielu vai vielu grupu ķīmiska vai bioloģiska pārstrāde.

2 Ja vienīgā veiktā atkritumu pārstrādes darbība ir anaerobā sadalīšana, tās jaudas robežvērtība ir 100 tonnu dienā."

22. Papildināt likumu ar 3.pielikumu šādā redakcijā:

"Likuma

"Par piesārņojumu"

3.pielikums

**Atsevišķu likuma "Par piesārņojumu" normu piemērošanas kārtība**

Šā likuma 28.panta 2.1 daļas 2.punkts, 29.panta sestā un septītā daļa, 30.panta piektā, sestā un septītā daļa, 31.panta pirmās daļas 4.punkts, otrā, trešā, ceturtā, sestā un astotā daļa, 45.panta trešās daļas otrais teikums, 1.pielikuma pirmās daļas 4.punkts, piektās daļas 1., 2. un 3.punkts, piektās daļas 3.1, 4.1 un 6.punkts, sestās daļas 1.punkta "c" apakšpunkts, sestās daļas 4.punkta "b" apakšpunkts un sestās daļas 10. un 11.punkts piemērojams šādā kārtībā:

1) attiecībā uz jaunām A kategorijas darbībām – sākot ar 2013.gada 7.janvāri;

2) attiecībā uz esošām A kategorijas darbībām (izņemot esošas sadedzināšanas iekārtas, kas atbilst šā likuma 1.pielikuma pirmās daļas 1.punktam) – sākot ar 2014.gada 7.janvāri;

3) attiecībā uz esošām darbībām, kas noteiktas šā likuma 1.pielikumā, – sākot ar 2015.gada 7.janvāri;

4) attiecībā uz esošajām sadedzināšanas iekārtām, kas atbilst šā likuma 1.pielikuma pirmās daļas 1.punktam, – sākot ar 2016.gada 7.janvāri."

Vides aizsardzības un

reģionālās attīstības ministrs

E.Sprūdžs